b'\n_START_ARTICLE_\nFukuoka (Fukuoka)\n_START_SECTION_\nKlima\n_START_PARAGRAPH_\nFukuoka har et moderat klima, med en gjennomsnittstemperatur p\xc3\xa5 16,3\xc2\xb0\xc2\xa0C, gjennomsnittlig luftfuktighet p\xc3\xa5 70\xc2\xa0%, og 205\xc2\xa0cm nedb\xc3\xb8r i \xc3\xa5ret._NEWLINE_Om vinteren blir temperaturene sjelden lavere enn 0\xc2\xb0\xc2\xa0C, og det er generelt regnfullt med en og annen kort sn\xc3\xb8byge. V\xc3\xa5ren er varm og mer solfylt. Regntiden (tsuyu) varer i ca. seks uker fra juni \xe2\x80\x93 juli, samtidig som det er veldig h\xc3\xb8y luftfuktighet og temperaturer p\xc3\xa5 rundt 25 \xe2\x80\x93 30\xc2\xb0 C. Om sommeren stiger temperaturen ytterligere oppimot 37\xc2\xb0\xc2\xa0C. H\xc3\xb8sten blir ofte omtalt som Fukuokas beste \xc3\xa5rstid og er stort sett mild og t\xc3\xb8rr, med unntak av tyfon-sesongen i august \xe2\x80\x93 september.'